​ສປຊ ລົງໂທດ ຕໍ່ການ​ທົດ​ລອງ ​ລູກ​ສອນ​ໄຟ​ ຂີ​ປະ​ນາ​ວຸດ​ ຂອງ ເກົາຫຼີ​ເໜືອ
ສະພາ​ຄວາມ​ໝັ້ນຄົງ ຂອງ​ອົງການ​ສະຫະ​ປະຊາ​ຊາດ ​ໄດ້ສະ​ແດງ​ “ຄວາມ​ເປັນ​ຫ່ວງ​ທີ່​ສຸດ” ຕໍ່​ການ​ທົດ​ລອງ ​ລູກ​ສອນ​ໄຟ ທີ່​ມີຂຶ້ນ​ ໃນ​ວັນ​ອາທິດຜ່ານ​ມາ​ ຂອງ​ເກົາຫຼີ​ເໜືອ.
ສະພາຄວາມໝັ້ນຄົງຂອງອົງການສະຫະປະຊາຊາດ ໄດ້ປະນາມຢ່າງແຮງຕໍ່ການທົດລອງ ລູກສອນໄຟຂີປະນາວຸດຂອງເກົາຫຼີເໜືອ ຢູ່ໃນລາຍງານສະບັບນຶ່ງທີ່ຂຽນຢ່າງຍາວຢຽດ ພ້ອມທັງນາບຂູ່ວ່າຈະທໍາການລົງໂທດຄັ້ງໃໝ່ຕໍ່ປະເທດດັ່ງກ່າວ ທີ່ໄດ້ຕໍ່ຂໍ້ຮຽກຮ້ອງກ່ອນໜ້ານີ້ ວ່າໃຫ້ຍຸຕິການທົດລອງນິວ ເຄລຍນັ້ນ ໃນຖະແຫລງການທີ່ບໍ່ໄດ້ລະບຸຊື່ ທີ່ເຜີຍແຜ່ອອກມາໃນແລງວັນຈັນວານນີ້ ແລະໄດ້ ຮັບການສະໜັບສະໜຸນຈາກຈີນ ສະພາຄວາມໝັ້ນຄົງຂອງອົງການສະຫະປະຊາຊາດ ໄດ້ສະແດງຕໍ່ການທົດລອງລູກສອນໄຟທີ່ມີຂຶ້ນໃນວັນອາທິດ ຜ່ານມາ ທີ່ທາງພຽງຢາງເວົ້າວ່າ ມັນແມ່ນລູກສອນໄຟທີ່ຍິງໄລຍະກາງ ຫາໄລຍະຍາວ ທີ່ສາມາດຍິງໄປໄກເຖິງ 787 ກິໂລແມັດ ກ່ອນທີ່ຈະຕົກລົງໃສ່ທະເລຍີ່ປຸ່ນນັ້ນ ຖະແຫລງການຂອງສະພາຄວາມໝັ້ນຄົງອົງການສະຫະປະຊາຊາດ ເອີ້ນການທົດລອງ ລູກສອນໄຟນີ້ວ່າ ເປັນ  ຊຶ່ງ ຖະແຫລງການດັ່ງກ່າວ ຍັງໄດ້ຮຽກຮ້ອງຕື່ມອີກວ່າ ໃຫ້ທຸກປະເທດ ປະຕິບັດ 6 ມະຕິກ່ຽວກັບການລົງໂທດຕໍ່ເກົາຫຼີເໜືອ ທີ່ໄດ້ຮັບຂອງເອົາໂດຍອົງການ ລະດັບໂລກແຫ່ງນີ້ ໃນເຊົ້າວັນຈັນວານນີ້, ທ່ານ Moon Jae-in ປະທານາທິບໍດີເກົາຫຼີໃຕ້ ໄດ້ກ່າວວ່າ ທ່ານໄດ້ສົ່ງທູດພິເສດໄປຍັງທົ່ວໂລກ ເພື່ອຮັດແໜ້ນສາຍສໍາພັນຂອງເກົາຫຼີໃຕ້ ຢູ່ທົ່ວ ໂລກ ທ່າມກາງການທົດລອງລູກສອນໄຟດັ່ງກ່າວນີ້ ປະທານາທິບໍດີ ເວົ້າວ່າທູດພິເສດດັ່ງກ່າວຈະພົບປະກັບເຈົ້າໜ້າທີ່ຂັ້ນສູງຂອງປະເທດຕ່າງໆ ເພື່ອແລກປ່ຽນຄວາມ ຄິດເຫັນ ແລະອະທິບາຍເຖິງແຜນນະໂຍບາຍຂອງລັດຖະບານຊຸດໃໝ່ຂອງເກົາຫຼີໃຕ້